**Vejledning om klagemuligheder**

efter

**Vandforsyningsloven**

Reglerne fremgår af lovens kapitel 13

|  |  |
| --- | --- |
| *Hvem kan klage:* | Kommunens afgørelse kan påklages til Miljø- og Fødevareklagenævnet af   1. Adressaten for afgørelsen (normalt ansøgeren), 2. Enhver der må antages at have individuel, væsentlig interesse I sagens udfald |
|  |  |
| *Hvordan klager du* | Der skal klages til Miljø- og Fødeklagenævnet. Du klager gennem Klageportalen, som du kan logge på via dette link: [https://kpo.naevneneshus.dk](https://kpo.naevneneshus.dk/). Du kan også logge på via [borger.dk](https://www.borger.dk/) (som borger) eller via [virk.dk](https://indberet.virk.dk/) (som virksomhed eller forening). Du logger på Klageportalen med NEM-ID.  Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Når du klager, skal du betale et gebyr på kr. 900. Virksomheder og organisationer betaler kr. 1800. Du betaler gebyret med betalingskort i Klageportalen.  Miljø- og Fødeklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes. |
|  |  |
| *4 ugers klagefrist:* | Klagefristen udløber 4 uger efter, at afgørelsen er meddelt. Er afgørelsen offentligt bekendtgjort, regnes klagefristen dog altid fra bekendtgørelsen. Hvis klagefristen udløber på en lørdag eller helligdag, forlænges klagefristen til den følgende hverdag. |
|  |  |
| *Opsættende virkning:* | En rettidig klage har ikke opsættende virkning ved vandindvindingstilladelser.  Som udgangspunkt må bygge- og anlægsarbejder ikke påbegyndes før klagen er afgjort. Ved påbud eller forbud har en klage opsættende virkning. Klagemyndigheden kan dog bestemme andet. |
|  |  |
| *Orientering* | Kommunen giver den, der har fået en tilladelse, underretning om en indgivet klage og om klagens opsættende virkning. |
|  |  |
|  | **Civil retssag**  Kommunens afgørelse kan også indbringes for domstolene. Retssagen skal være anlagt inden 6 måneder fra den dag, afgørelsen er meddelt. Er afgørelsen offentligt bekendtgjort, regnes fristen dog altid fra bekendtgørelsen. |
|  |  |
|  |  |
|  |  |
|  |  |